Tehuakan-vala kserofitaro

La tehuakan-vala kserofitaro estas tersupraĵa ekoregiono el la centramerika ekoprovinco de la neotropisa ekozono laŭ la tipologio de la Monda Natur-Fonduso (WWF). La ekoregiono estas parto de la tutmondaj 200-regiono "ĉiuaŭa kaj tehuakan-vala dezertoj". Biome ĝi apartenas al dezertoj kaj kserofitaroj de orient-centra Meksiko.

 Priskribo 
eta|maldekstre|300ra|Vegetaĵaro en la ekoregiono.
La tehuakan-vala kserofitaro okupas la valojn de Tehuacán kaj Cuicatlán, kovrante partojn de la subŝtatoj Pŭeblo kaj Oaĥako. La valoj troviĝas en la pluvombro de la ĉirkaŭantaj montaraj ĉenoj, kaj estas pli sekaj ol la ĉirkaŭantaj ekoregionoj.

La tehuakan-vala kserofitaro limtuŝas nordokcidente, norde kaj nordoriente la neĝmontarajn pinarojn-kverkarojn, oriente la  oaĥak-patrinmontarajn pinarojn-kverkarojn, kaj sudoriente, sude kaj sudokcidente la balsasajn sekajn arbarojn.

 Flaŭro 
eta|220ra|Vegetaĵaro en la ekoregiono.
La tehuakan-vala kserofitaro estas centro de plantodiverseco, kun pli ol 2 700 da specioj, el kiuj proksimume 30% estas endemiaj. Ĝi estas riĉaĵejo por speciodiverseco de agavoj, Hechtia, salvioj, kaj kaktoj.

La ekoregiono havas nombron da diferencaj plantokomunumoj.

 Faŭno 
La ekoregiono estas notinda por sia diverseco pri birdoj kaj kiropteroj. El la 90 birdospecioj, 10 estas endemiaj, inkluzive de Toxostoma ocellatum (mimedoj), kaj la brida ajmofilo (Aimophila mystacalis). 34 kiroptero-specioj estas indiĝenaj en la ekoregiono, el kiuj 18 estas endanĝerigataj, vundeblaj, aŭ maloftaj.

 Vidu ankaŭ 
 Ekologia klasifiko de la tersupraĵoj
 Ekoregionoj en Meksiko
 Konservada stato de ekoregiono
 Meksikaj loknomoj
 Tehuacán

 Bibliografio 
  Valiente-Banuet, Alfonso, Noe Flores-Hernandez, Miguel Verdu, Patricia Davila 1998 : The chaparral vegetation in Mexico under nonmediterranean climate: the convergence and Madrean-Tethyan hypotheses reconsidered, American Journal of Botany, 85, 1398-1408. 

 Eksteraj ligiloj 

  Ekoregiono NT1316 : Tehuakan-vala kserofitaro (WWF)
  Tehuakan-vala kserofitaro (WWF-Wildworld)
  Tehuakan-vala kserofitaro (Wildworld) - Nacia Geografia Societo
  Tehuakan-vala kserofitaro (The Encyclopedia of Earth)
  Tehuakan-vala kserofitaro (Globalspecies) 
  Situo de la ekoregiono : tajpu Tehuacán Valley matorral
  Tutmondaj 200; numero 131 : Ĉiuaŭa kaj tehuakan-vala dezertoj (WWF) 
  Tehuacán-Cuicatlán Biosfera Rezervejo (ParksWatch) 

Kategorio:Neotropisaj ekoregionoj
Kategorio:Dezertoj kaj kserofitaroj
Kategorio:Dezertaj ekoregionoj
Kategorio:Global 200
Kategorio:Geografio de Meksiko
Kategorio:Oaxaca
Kategorio:Puebla
Kategorio:9-a jarmilo a.K.